Кәримова-Байбулатова Рәмзиә Рафаэль ҡыҙы

Кәримова-Байбулатова Рәмзиә Рафаэль ҡыҙы (24 май 1975 йыл) — журналист, депутат, йәмәғәт эшмәкәре, Рәсәй һәм Башҡортостан Журналистар союзы ағзаһы(2002) Башҡортостан Республикаһының атҡаҙанған матбуғат һәм киң мәғлүмәт саралары хеҙмәткәре(2013) Рәсәйҙең атҡаҙанған журналисы(2024) Башҡортостан Республикаһы Дәүләт Йыйылышы — Ҡоролтайҙың VII саҡырылыш депутаты(2023). 

 Биографияһы 
Рәмзиә Рафаэль ҡыҙы Кәримова (Байбулатова) 1975 йылдың 24 майында Башҡорт АССР-ының Баймаҡ районының Төркмән ауылында тыуа.

1980—1989 йылдарҙа Әбйәлил районының Әбделмәмбәт ауылында урта дөйөм белем биреү мәктәбендә уҡый.

1989—1992 йылдарҙа Рәми Ғарипов исемендәге Республика Башҡорт мәктәп-интернатында белем ала.

1992—1997 йылдарҙа Башҡорт дәүләт университетының (хәҙер — Өфө фән һәм технологиялар университеты) Башҡорт филологияһы һәм журналистика факультетында уҡып, уны ҡыҙыл дипломға тамамлай.

1997—2000 йылдарҙа Башҡорт дәүләт аграр университетында «Бухгалтер иҫәбе һәм аудит» һөнәрен үҙләштерә.

1995 йылдан, студент йылдарынан уҡ «Башҡортостан» дәүләт телерадиокомпанияһында эш башлай. Мәғлүмәт программаларының Баш редакцияһында хәбәрсе, махсус хәбәрсе була. Рәмзиә Кәримова Башҡортостан Башлығы пулына инә. Шуға ла ул ШОС һәм БРИКС, Фольклориада, Вордскилс, Рәсәй-Беларусь хеҙмәттәшлеге кеүек мөһим халыҡ-ара сараларҙың, Рәсәй Президентының Башҡортостанға эш сәфәрҙәренең, республикала барған башҡа төп сәйәси-ижтимағи, социаль сараларҙың уртаһында ҡайнай, уларҙан репортаждар әҙерләй.

Ил Президенты Владимир Путиндың матбуғат конференцияһында ҡатнашаЖурналистка из Башкирии задала вопрос ПутинуПресс-конференция Владимира Путина. Башҡортостан Башлығының эш сәфәрҙе буйынса телематериалдар эшләй.

2023 йылда Башҡортостан Республикаһы Дәүләт Йыйылышы — Ҡоролтайҙың VII саҡырылыш депутаты итеп һайлана.

 Маҡтаулы исемдәре 
 Башҡортостан Республикаһының Маҡтау ҡағыҙы (2023)Башкортостан. В Уфе женщин республики поздравили с их праздником и вручили заслуженные награды. 07.03.2023
 «Ҡотҡарыу хеҙмәтен пропагандалаған өсөн» РФ Ғәҙәттән тыш хәлдәр министрлығы миҙалы (2021)В Уфе прошел Форум безопасности
 БР Дәүләт Йыйылышы-Ҡоролтайҙың Маҡтау ҡағыҙы (2015)Константин Толкачев вручил награды победителям журналистского конкурса на лучший материал по парламентской тематике
 Башҡортостан Республикаһы Хөкүмәтенең «Һөнәре буйынса иң яҡшыһы» Маҡтау билдәһе (2016)
 Башҡортостандың Әбйәлил районының Ким Әхмәтйәнов исемендәге премияһы (2014)
 Башҡортостан Республикаһының атҡаҙанған матбуғат һәм киң мәғлүмәт хеҙмәткәре (2013)
 Рәсәй Федерацияһы Журналистар берлегенең Маҡтау ҡағыҙы (2012).
 Башҡортостан Республикаһының Почет грамотаһы (2023).
 Рәсәйҙең атҡаҙанған журналисы (2024).

 Ғаиләһе 
Тормош иптәше, «Башҡортостан» телерадиокомпанияһы акционерҙар йәмғиәте мәғлүмәт программаларының Баш редакцияһы махсус хәбәрсеһе Илдар Зөлфәр улы Байбулатов менән ике ҡыҙ — Алтынай, Айгүзәл — үҫтерәләр.

 Йәмәғәт эшмәкәрлеге 
Рәмзиә Кәримова-Байбулатова Рәсәй һәм Башҡортостан Журналистар союзы ағзаһы(2002) Башҡортостан Республикаһының «Башҡорт ҡатын-ҡыҙҙары йәмғиәте» ҡатын-ҡыҙҙың статусын үҫтереү һәм йәмғиәттә уның ролен әүҙемләштереү төбәк йәмәғәт ойошмаһы советы ағзаһы (2022).

Социаль проекттарҙың авторы. Онкология менән ауырыған балаларҙы дауалау өсөн аҡса йыйыуҙа, Өфөлә хоспис төҙөүҙәРамзия Каримова-Байбулатова: поддерживаю Уфимский хоспис, инвалидтарға ярҙам ойоштороуҙа әүҙем ҡатнаша. 2021 йылда журналистың Әбйәлил районы Йәнекәй ауылында йәшәгән физик мөмкинлектәре сикләнгән өс бер туған Ҡунаҡҡоловтар тураһында репортаж әҙерләп эфирға сығарыу менән генә сикләнмәй, уларҙың йортона һыу, канализация, газ үткәреүҙе ойоштора. Инвалидлыҡ юлларға, бушлай инвалид коляскаларына сиратҡа торорға ярҙам итә, аҡсалата һәм көнкүреш техникаһы менән булышлыҡ итәБашинформ. Л. Аралбаева. «Они для меня — пример силы духа: тележурналист Рамзия Каримова помогает трем братьям-колясочникам» 05.05.2023Награда за добрые дела. В «Башинформе» чествовали героев спецпроекта «Ярҙам — время добрых дел».

Рәмзиә Рафаль ҡыҙы йәш быуынды журналистикаға йәлеп итеү буйынса эш алып бара, үҙ тәжрибәһе менән уртаҡлаша. Әбйәлил районы Әбделмәмбәт мәктәбендә ижади уҡыусыларға үҙ премияһын булдырғанБилдәле тележурналистан - премия, республикала үткән йәштәр, балалар медиайыйындарының эксперты, «Йәшлек йәшен йәшнәтә» Өфө ҡала фестиваленең баһалама рәйесе.

 Иҫкәрмәләр 

 Һылтанмалар 
 «Никакие регалии не заменят семью…»
 "Мин эшләмәһәм, кем эшләр?"
  ИР КЕШЕ ӨСӨН ӘСӘҺЕ МЕНӘН ҠАТЫНЫНЫҢ ДУҪ БУЛЫУЫ - ЯРТЫ БӘХЕТ
 Из Башкирии к бойцам батальона имени Александра Доставалова отправляется гуманитарный конвой
 Счастье там-где я https://vatandash.ru/articles/sovremennik/2023-11-14/schastie-tam-gde-ty-3519523 
 Награда за добрые дела https://www.bashinform.ru/news/yarzam/2023-05-18/nagrada-za-dobrye-dela-v-bashinforme-chestvovali-geroev-spetsproekta-yar-am-vremya-dobryh-del-3263514
 Журналист премияһы    https://yanshishma.com/articles/yanyliktar/2022-12-19/bild-le-telezhurnalistan-premiya-3079135?ysclid=ln6ch2mkbn309647941
 Әбйәлил ҡыҙы Рәмзиә https://ye102.ru/articles/mahsus/2020-04-10/by-lil-y-y-r-mzi-738875
 Тормошта йәшәүе еңел  https://shonkar.com/articles/ber-k-nl-k-s-khmf/2019-07-03/tormoshta-y-sh-e-ny-e-el-251310 
 Сила духа https://dzen.ru/a/ZFSJg6k4bW9SF89r?ysclid=m3ke05h8og702648711
 Журналист из Башкирии задала вопрос Путину https://i-gazeta.com/news/obshchestvo/2013-12-24/zhurnalistka-iz-bashkirii-zadala-vopros-putinu-581030
 Указ Путина https://news.mail.ru/politics/60925781/
 Депутат и тележурналист Рамзия Каримова отправляется работать волонтером на зону СВО https://www.bashinform.ru/news/svo/2024-11-26/zhurnalist-i-deputat-iz-bashkirii-otpravlyaetsya-rabotat-v-zonu-svo-4023926?ysclid=m4ti3ozc44438060553
Категория:Алфавит буйынса шәхестәр
Категория:Баймаҡ районында тыуғандар
Категория:Башҡорт дәүләт университетын тамамлаусылар
Категория:Башҡорт дәүләт аграр университетын тамамлаусылар
Категория:Башҡортостан журналистары
Категория:Башҡортостан Журналистар союзы ағзалары
Категория:7-се саҡырылыш Башҡортостан Республикаһы Дәүләт Йыйылышы — Ҡоролтай депутаттары